ठूलो लगानी सेवा क्षेत्रमा बढेको छ, तर त्यसले रोजगारीमा वृद्धि कमै मात्र गर्दछ । हाम्रो बजार उत्पादनमैत्री छैन । लगानी कहिले कृषि, सेवा र उत्पादनमा अवसर खोज्दै चल्मलाइरहेको मात्र छ । मूल्य अभिवृद्धिमा बढोत्तरी सबै क्षेत्रको १० प्रतिशतभन्दा तलै रहेको छ, लामो समयदेखि । त्यसैले राज्यले औद्योगिक उत्पादन बढाउनतर्फ विशेष कार्यक्रम ल्याउनु आवश्यक छ, जसबाट सबैखालका जनशक्तिलाई रोजगार पनि सिर्जना गर्न सकोस् । सेवा क्षेत्र खास गरी बैङ्कहरू, बिमा कम्पनीजस्ता संस्थाहरू स्थापना गर्दा ठूलो लगानी आवश्यक पर्ने हुनाले लगानी बढे पनि रोजगारमा उल्लेखनीय योग्दान छैन ।
